De gnaue Heakunft van dänischn Nam „Sjælland“ is umstriddn. „Sjæl“ bedeidd im heiting Dänisch zwoar „Seele“, owa afgrund vo ejdan Afzeichnunga ko ma diese Deitung ausschliassn. Aa ane'm deitschn Nam entsprechnde Obleitung aus „siô/sæ“ („Sää“, mid da Bedeitung „Meea“) wead heit weidgehnd obglehnd – es ko jedoch sei, doss da deitsche Nam entstondn is, ois de dänische Foaschung za da Woatheakunft no ned'n heiting Stond eareichd ghod hod; de Dänen oiso sejbsd ognumma hom, doss da Nam „Seeland“ bedeidd. De heit voaherrschnde Affossung is: De oiddänische Foam „Siâland“ stommd vo ana Zammsetzung van Woat *selha- mid da Endung *wundia-. Letzdas bdetd „weist af, ähnld“. As Woat *selha- ko zwoa vaschiedne Bedeitunga hom: Es ko zan oana „Säähund“ bedeitn (im heiting Dänisch „sæl“) und zan ondan „diafe Bucht, Förde“ bedeitn. D da wichtigsde Ort af Seeland friaha Roskilde woa, wos af'm Sääweg nua duach'n enga und vazweigdn Roskilde-Fjord z'eareichn is, wead meist ognomma, doss de Sääfoahra noch diesm de Insl bnennd hom.